

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**



|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD**  |

**DECIZIA ETAPEI DE ÎNCADRARE- proiect 29.11.2019**

Ca urmare a solicitării de emitere a acordului de mediu adresată de **COMUNA COȘBUC,** cu sediul în localitatea Coșbuc, nr. 368, comuna Coșbuc, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 9161/18.07.2019, *ultima completare la nr. 14.444/29.11.2019,* în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 11.09.2019, **că proiectul: "*Construire poduri rutiere, pasarele pietonale, extindere trotuare și modernizare străzi în comuna Coșbuc, județul Bistrița-Năsăud*",** propus a fi amplasat în intravilanul și extravilanul comunei Coșbuc, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul* ***intră sub incidenţa Legii nr. 292/2018*** *privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10 lit. e) construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr. 1;*

*Proiectul propus* ***nu intră******sub incidența***[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-08#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08)*, cu modificările și completările ulterioare, amplasamentul acestuia fiind situat în afara ariilor naturale protejate,*

*Proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice au fost mediatizate prin: afişare la sediul titularului Primăria comunei Coșbuc, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)*** ***dimensiunea și concepția întregului proiect*** :

*Prin proiect se propune realizarea a 2 poduri rutiere, 2 pasarele pietonale și modernizarea a 7,9 km drumuri și 4,82 km trotuare.*

*Poduri*

*Pod 1 – amonte – peste râul Sălăuța, lungime totală – 35,68 m și deschidere – 29,30 m, cu suprastructura alcătuită din 4 grinzi prefabricate din beton cu lungimea de 30 m, cu corzi aderente dispuse la 1,2 m interax, solidarizate la nivelul tălpii superioare printr-o placă de suprabetonare având grosimea de 20 cm ce asigura lățimea părții carosabile 5 m, care deservește atât traficul auto cât și cel pietonal. Culeele se vor realiza înecate din beton armat, iar albia râului se va reprofila și proteja cu anrocamente în zona podului precum și în aval și amonte. Calea pe pod va fi alcătuită din hidroizolație, protecția hidroizolației și două straturi asfaltice. Evacuarea apelor de pe pod se face la un capăt al podului printr-un casiu pereat în prelungirea apărărilor de mal.*

*Structura rutieră pe pod:*

*- Strat de uzură BAP16 – 2x3 cm*

*- Protecție hidroizolație MA 8 - 3 cm*

*- Hidroizolație termosudabilă performantă pentru poduri – 2x1cm*

*Structura rutieră pe rampe va fi:*

*- 30 cm strat de fundație din balast*

*- 20 cm strat de bază din piatră spartă*

*- 5 cm strat de legătură din BAD 22.4*

*- 4 cm strat de uzură din BA16*

*- Acostamentele se vor realiza cu aceeași structură rutieră ca și partea carosabilă.*

*Pod 2 – aval – peste râul Sălăuța, lungime totală – 35,68 m și deschidere – 29,30 m, cu suprastructura alcătuită din 4 grinzi prefabricate din beton cu lungimea de 30 m, cu corzi aderente dispuse la 1,2 m interax, solidarizate la nivelul tălpii superioare printr-o placă de suprabetonare având grosimea de 20 cm ce asigura lățimea părții carosabile 5 m, care deservește atât traficul auto cât și cel pietonal. Culeele se vor realiza înecate din beton armat, iar albia râului se va reprofila și proteja cu anrocamente în zona podului precum și în aval și amonte. Calea pe pod va fi alcătuită din hidroizolație, protecția hidroizolației și două straturi asfaltice. Evacuarea apelor de pe pod se face la un capăt al podului printr-un casiu pereat în prelungirea apărărilor de mal.*

*Structura rutieră pe pod:*

*- Strat de uzură BAP16 – 2x3 cm*

*- Protecție hidroizolație MA 8 - 3 cm*

*- Hidroizolație termosudabilă performantă pentru poduri – 2x1cm*

*Structura rutieră pe rampe va fi:*

*- 30 cm strat de fundație din balast*

*- 20 cm strat de bază din piatră spartă*

*- 5 cm strat de legătură din BAD 22.4*

*- 4 cm strat de uzură din BA16*

*- Acostamentele se vor realiza cu aceeași structură rutieră ca și partea carosabilă.*

*Pasarela 1 – mijloc amonte – peste râul Sălăuța, lungime totală – 35,68 m și deschidere – 29,30 m, cu suprastructura alcătuită din 2 grinzi prefabricate simplu rezemate din beton, cu corzi aderente cu lungimea de 30,00 m și înălțimea de 105 cm, pe infrastructuri monolite de tip culee înecată, având lățimea părții carosabile 2 m și pietonal.*

*Pasarela 2 – mijloc amonte – peste râul Sălăuța,* *lungime totală – 35,68 m și deschidere – 29,30 m, pasarela din beton armat precomprimat pe grinzi prefabricate de tip T-1.05-30 având lungimea de 30 m, pe infrastructuri monolite de tip culee înecată, având lățimea părții carosabile 2 m și pietonal.*

*Modernizarea a 7,9 km de drumuri adiacente și 4,82 km de trotuare, ambele lucrări fiind executate din pavaj.*

*Profil tip pe drumuri:*

*- Platformă 3,5 m*

*- Parte carosabilă 3,0 m*

*- Acostamente 1x variabil*

*- Rigolă triunghiulară/carosabilă 1x0,50-0,60 m*

*Structura rutieră:*

*Structura rutieră corespunde unui trafic de perspectivă tip uşor.*

*-8 cm strat de uzură din Pavele din beton;*

*-4 cm strat de formă din nisip pilonat;*

*-20 cm strat de bază din piatră spartă;*

*-30 cm strat de fundație din balast,*

*- scarificare, nivelare și compactare pat drum.*

*Scurgerea apelor:*

*Pentru preluarea apelor pluviale de pe versanți și de pe partea carosabilă s-au prevăzut rigole de acostament și rigole carosabile, cu lungimea totală de 7.900 m ( 4.297 m pe partea stângă și 3.603 m pe partea dreaptă ).*

*Podețe:*

*Se vor înlocui 6 podețe existente cu podeț tubular D 800 mm și se vor amplasa 10 podețe tubulare noi cu D 800 mm.*

*Trotuare:*

*Trotuarele se vor extinde cu lungimea de 4,82 km - 2.766 m pe partea stângă și 2.054 m pe partea dreaptă.*

 *Profil tip pe trotuare:*

*- Lățime trotuare 0.5 – 1.5 m*

*- Rigola triunghiulară/carosabilă 1x0,50-0,60 m/0,90 m*

*Structura rutieră:*

*-6 cm strat de uzură din Pavele din beton;*

*-5 cm strat de formă din mortar de pozare dale;*

*-10 cm strat de bază din piatră spartă;*

*Organizarea de șantier:*

*Etapele principale de execuţie a organizării de şantier sunt:*

*- amenajare teren pentru organizare de şantier;*

*- amenajarea suprafeţei de depozitare a materialelor;*

*- amenajarea suprafeţei pentru parcări utilaje;*

*- alimentarea cu energie electrică a organizării de şantier prin grija antreprenorului;*

*- alimentare cu apa a organizării de şantier prin grija antreprenorului;*

*- împrejmuire în jurul organizării de şantier;*

*- panou PSI.*

*Locaţia organizării de șantier va fi aleasă astfel încât să aibă un impact minim asupra traficului, mediului sau oricăror altor aspecte ale domeniului public. Amplasarea containerelor, depozitelor de materiale, zonelor pentru depozitarea deşeurilor se va realiza astfel încât să nu restricționeze accesul la obiectivele care urmează a fi construite. La finalizarea lucrărilor acestea vor fi evacuate din şantier şi terenul adus la starea inițială. Containerele vor fi amplasate pe o fundaţie de balast compactat și un strat superior de piatră spartă.*

*Alimentare cu apa potabilă pentru personalul implicat va fi asigurat cu dozatoare de apă potabilă, amplasate în containerul ce deserveşte personalul. Organizarea de şantier este prevăzută cu toalete ecologice vidanjabile.*

*Alimentarea cu energie electrică pentru organizarea de şantier se va face de la reţeaua existentă în zonă. Energia electricǎ se distribuie la tabloul electric al şantierului amplasat în apropierea containerului care compune organizarea de şantier.*

*Antreprenorul va asigura colectarea şi ridicarea gunoaielor din cadrul organizării de şantier.*

**b) *cumularea cu alte proiecte existente și/sau aprobate***: *în zonă există și un alt proiect de același tip (Extindere rețea de canalizare, titular: COMUNA COȘBUC), dar efectul cumulativ nu este semnificativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează piatră spartă, nisip, pietriș;*

**Utilități:**

*1. Alimentare cu apă: apa potabilă și pentru nevoile de igienă va fi asigurată cu sticle PET, în procesul tehnologic nu este necesară apă;*

*2. Evacuarea apelor uzate: nu rezultă ape uzate, în scop menajer se folosește o toaletă ecologică;*

*3. Energie electrică: nu se folosește energie de la rețeaua electrică;*

*4.Încălzirea și prepararea apei calde menajere: nu va fi asigurată;*

***d) cantitatea și tipurile de deșeuri generate/gestionate****:*

- *în perioada de implementare a proiectului va rezulta materialul steril – sol, ce va fi utilizat la refacerea mediului;*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

**e) emisiile poluante, inclusiv zgomotul şi alte surse de disconfort:** *rezultă numai la faza de execuție a proiectului și se datorează executării săpăturilor cu ajutorul utilajelor. Este posibilă dispersia particulelor sub formă de praf și producerea de zgomot.*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *la implementarea proiectului nu se utilizează substanţe periculoase și tehnologii care pot să inducă risc de accidente.*

**g)** **riscurile pentru sănătatea umană (de ex., din cauza contaminării apei sau a poluării atmosferice):** *proiectul se implementează în extravilan, iar densitatea populației nu este foarte mare, nu prezintă risc pentru sănătatea umană.*

**2. Amplasarea proiectelor:**

**2.1** **utilizarea actuală şi aprobată a terenurilor:** *conform Certificatului de Urbanism nr. 4/15.05.2019, eliberat de Primăria comunei Coșbuc, terenul destinat proiectului este domeniu public situat în intravilanul și extravilanul comunei Coșbuc.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** *resursele naturale utilizate pentru realizarea proiectului sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a)* zone umede, zone riverane, guri ale râurilor *– proiectul este amplasat parțial pe malurile râului Sălăuța;*

*b)* zone costiere şi mediul marin *–proiectul nu este amplasat în zonă costieră sau mediu marin;*

*c) zonele montane şi forestiere –* *proiectul este amplasat în intravilanul și extravilanul comunei Coșbuc, deci nu este amplasat în zonă montană și forestieră;*

*d)* arii naturale protejate de interes naţional, comunitar, internaţional *– proiectul nu este amplasat în niciuna din zonele de mai sus;*

*e)* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică *– proiectul nu este amplasat în niciuna din zonele de mai sus;*

*f)* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri *– proiectul nu este amplasat într-o astfel de zonă;*

*g)* zonele cu o densitate mare a populației *– proiectul este amplasat în intravilanul și extravilanul comunei Coșbuc;*

*h)* peisaje şi situri importante din punct de vedere istoric, cultural sau arheologic*– proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b)******Natura impactului -*** *impact relativ redus, nesemnificativ și local, doar pe perioada execuției lucrării.*

***c)******Natura transfrontieră a impactului*** *– lucrările propuse nu au efect transfrontieră.*

***d)******Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e)******Probabilitatea impactului*** *– impact cu probabilitate redusă manifestat numai pe parcursul realizării investiției.*

***f)******Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii.*

***g) Cumularea impactului cu impactul altor proiecte existente și/sau aprobate -*** *nu există alte proiecte în zonă;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă ( prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus nu intră sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ amplasament în afara ariilor naturale protejate.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Prin* ***Decizia nr. 249/29.08.2019*** *a A.B.A. SOMEȘ-TISA Cluj-Napoca s-a stabilit că pentru proiectul propus* ***nu este necesară elaborarea S.E.I.C.A,*** *lucrările nu vor determina modificări semnificative ale indicatorilor fizico-chimici, biologici și hidromorfologici pe corpul de apă deoarece impactul asupra corpului de apă va fi local și se va resimți doar pe perioada de desfășurare a lucrărilor.*

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 ***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *Se vor respecta măsurile şi condiţiile de realizare a proiectului în conformitate cu Avizul de gospodărire a apelor emis de A.B.A. SOMEȘ-TISA Cluj-Napoca.*

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare

DIRECTOR EXECUTIV,

 biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Rodica Sălăjan biolog Crina Năstase

**AGENŢIA PENTRU PROTECŢIA MEDIULUI BISTRIȚA-NĂSĂUD**

Adresa: strada Parcului nr.20, Bistrița, Cod 420035 , Jud. Bistrița-Năsăud

E-mail: office@apmbn.anpm.ro ; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |